次韻弟觀用王介甫桃源行韻寫感爲西湖行
作者：陳著
朝代：宋

paragraphs: 錢塘江頭駐龍馬，西湖風光甲天下。
西湖西邊屋萬閒，中有沈沈醉花者。
鶑鶑燕燕日日春，萍虀豆粥蠟代薪。
黑殺吹飈忽過江，憂貽君父辱在臣。
烽火連天天已近，浪將督師答天問。
畏縮不前江神嗔，坐受排牆侶西晉。
我行六橋扇障塵，仰面發慟風岸巾。
誤國至此臍莫噬，安得包胥哭向秦。